Puisi Bali: Gering Nyaluk Makuta (I Putu Suwèka Oka Sugiharta)
- Title
- Puisi Bali: Gering Nyaluk Makuta (I Putu Suwèka Oka Sugiharta)
- Related Places
- Writer(s)
- Photographer(s)
- Reference
- Photo Credit
- Video Credit
Description
In English
In Balinese
Kocapan di Wuhan
Wit geringe sukil katon
Liu suba kalah dadi tanah dadi aon
Anake mapayas tutur tusing bani kadropon
Mapi-mapi tusing muatang pailon
Nanging di kenehne jejeh kapinton
Sasuban geringe ngutang-ngutang lampah
Miribang suba benyah dadi srapah
Apan geringe nyaluk makuta
Yen geringe suba magelung nata
Tiang uli Bali matakon apa mirib warase suba wadih ngraja ?
Uli Bali dingeh tiang geringe ene gegaen manusa
Kareka baan makudang-kudang wisia
Kadadiang sanjata utama
Srana ngrejek satru magelar waja
Kewala manusane nyen ngupapira ?
Para lingsire di Bali ngorahang
Sunarane ngebekin akasa
Lemahe matemahan amerta
Yan makutan suryane suba tusing enu dadi tamba
Apa mirib manusane suba kaliwat drowaka ?
Ngliunang anake nginyah natakin sunar surya
Ngacepang gering di awakne enggal kapralina
Nanging gering kenehne enu kapiara
Apa mirib Hyang Sora lakar mapaica ?
Negarane pastika ngelah makuta
Jani kuta negarane suba karejek grubug
Masekeb baan kapaksa
Apa mirib kutane enu pantes sumbungang ?
Apa mirib kutane enu pangus angobang ?
Lelingsire di Bali tusing wadih narta
Boya mas mirah ane tuah ngae ulap mata
Pepesan enu ngrebutin isin basang anak lara
Apa mirib enu ada ane satia sedana ?
Nganti buin pidan geringe nyaluk makuta ?
Lelingsire narka nganti bikas ala manusane sida masalin jalan mula
Nganti makutan suryane kasungkemin sujati
Di sajebag negarane tusing ada anak nyakit ati
ban_Latn hne_Deva ban_Latn eng_Latn nno_Latn eng_Latn knc_Latn zho_Hans zho_Hans hne_Deva eng_Latn lim_Latn ind_Latn ban_Latn ban_Latn ban_Latn ban_Latn ban_Latn ban_Latn ban_Latn sun_Latn jav_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn